《署中榴花谢久矣忽一枝再开用杜樱桃韵》
明代·游朴

七月榴花更自红，一枝长遣绿烟笼。传从博望来何暮，赋入河阳品故同。

百子迟看安石兆，孤标欲压火珠宫。秋姿领得恩光厚，不向西风逐断蓬。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。